Toila Gümnaasiumi logopeed-eripedagoogi ametijuhend

1.	Üldosa

1.1.	Logopeed-eripedagoogiga sõlmib töölepingu kooli direktor.
1.2.	Logopeed-eripedagoog allub vahetult direktori asetäitjale õppe- ja kasvatustöö alal.
1.3.	Logopeed-eripedagoog võib omada noorempedagoogi, pedagoogi, vanempedagoogi või metoodiku ametijärku.
1.4.	Logopeed-eripedagoog võib üldtööaja sees olla klassijuhataja ja anda kuni 7 ainetundi nädalas, mille eest makstakse lisatasu.
1.5.	Logopeed-eripedagoogi üldtööaeg on 35 tundi nädalas, sealhulgas õppe- või kasvatustöö tundide arv on 22 tundi nädalas.
1.6.	Logopeed-eripedagoogi puhkus tööaasta eest on 56 kalendripäeva.
1.7.	Põhikooli 1.–9. klassi õpilaste üldteenindamiseks luuakse üks logopeedi ametikoht iga 40–50 kõneravi vajava õpilase kohta.

2.	Ametikoha eesmärk on tagada õpiabi kirjutamis- ja lugemispuuetega ning kõneravi vajavatele õpilastele.

3.	Nõuded haridusele - erialane kõrgharidus.

4.	Ametialased teadmised ja oskused

4.1.	erialased teadmised ja oskused oma eriala valdkonnas;
4.2.	pedagoogilised teadmised, oskus neid tulemuslikult rakendada;
4.3.	kehtiva haridusseadusandluse tundmine.

5.Isiksuseomadused

5.1. suhtlemis-, väljendus- ja kuulamisoskus, aja efektiivne kasutus, meeskonnatöö tahe, oskus inimesi veenda ja mõjutada;
5.2. lojaalsus, usaldusväärsus, kohusetunne, suur pingetaluvus, iseseisvus ja initsiatiiv otsuste tegemisel, vastutustunne, korrektsus, järjekindlus, nõudlikkus, lastesõbralikkus;
5.3. oskab oma tööd planeerida ja töötulemusi analüüsida, tööülesandeid jagada.

6.Töökohustused

6.1. selgitab õppeaasta alguses välja logopeedilist abi vajavad õpilased;
6.2. moodustab õpperühmad, koostab tunniplaani ja töökavad;
6.3. korraldab individuaal-kõneravitunnid;
6.4. muretseb vajalikud näitvahendid ja muud abimaterjalid kvaliteetseks õpetamiseks;
6.5.nõustab vajadusel lapsevanemaid ja kolleege ning annab tagasisidet lapse arengu kohta;
6.6. teeb tihedat koostööd lasteaiaga, et juba enne kooli saada ülevaade laste kõne arengust;
6.7. peab korras ja täidab oma tööks vajalikku dokumentatsiooni;
6.8. tagab konfidentsiaalsuse õpilase kohta käiva informatsiooni haldamisel;
6.9. täidab vastavalt vajadusele tööandja ja koolijuhtide poolt antud ühekordseid tööülesandeid.

7.Õigused

7.1.saada informatsiooni kooli eesmärkide osas, samuti kooli puudutavate õigusaktide, seadusandlike dokumentide kohta;
7.2. saada vajadusel ametialast täiendkoolitust;
7.3.teha koolide juhtkondadele ettepanekuid õppetöö paremaks korraldamiseks ja laste õppimiseks ning raviks vajalike tingimuste loomiseks.

8.Vastutus

8.1.vastutab käesoleva ametijuhendiga ettenähtud töökohustuste nõuetekohase ja korrektse täitmise eest;
8.2.vatutab talle usaldatud vara heaperemeheliku kasutamise eest.

9.Ametijuhendi muutmine

9.1.logopeedi ja direktori vahelisel kokkuleppe alusel;
9.2.või direktori poolt enne uue töötaja tööle võtmist;
9.3. või töökorralduse muutumisel kooli poolt;
9.4. või juhul, kui muudatuste aluseks on õigusaktid.

Töötaja                                                           

__________________________                                
Katrin Kivimeister